A felnőtt válogatottban 24 évesen, 2008 szeptemberében lépett pályára először egy Chile elleni barátságos mérkőzésen, a következő évben pedig szerepet kapott a CONCACAF-aranykupa elődöntőjében és döntőjében is, amit Mexikó meg is nyert. Ugyancsak játszott a 2013-as CONCACAF-aranykupa minden mérkőzésén is, itt az elődöntőig jutottak. Év végén részt vett mindkét Új-Zéland elleni vb-pótselejtezőn is.